recursal/SuperWikiNEXT-32B huggingface dataset:
**עומרי סגל** (נולד ב-29 ביולי 1989) המוכר בשם הבמה **69** (**סיקסטי-ניין**), הוא ראפר, מפיק מוזיקלי, פזמונאי ומלחין ישראלי. סגל ידוע כחבר לשעבר בהרכב ההיפ הופ האידיוטים יחד עם רון "סקיי" נשר, ארז "איזי" שרון ורון "בי" ביטון. בעבר היה סגל חתום בלייבל משפחת תאקט וכן היה חלק מההרכבים "האידיוטים" ו"לייבל הצפון".

ביוגרפיה
--------

עומרי סגל נולד בנהריה לנורית ומריאן סגל. בגיל 13 התחיל את דרכו בתחום כאשר הקליט והפיק בביתו. לאורך השנים עבד והפיק אמנים צעירים. בהמשך היה ממקימי להקת Deomlition, בה ניגן על התופים, יחד עם אדיר קולונה, מעוז קין ורם בולטניקוב. סגל מפיק, מקליט וכותב את כל שיריו בעצמו, באולפני זיפי שבמרכז ישראל. בנוסף אחראי על הפקות של אמנים רבים ומוכרים.

בתחילת 2012 הוציא סגל את אלבומו הראשון "נלחם בשביל עצמי". האלבום יצא לאור תחת הלייבל "משפחת תאקט" וזכה להצלחה רבה. באלבום התארחו איזי, סקיי, סטטיק, בוקה, יוזי, הוריקיין, KYD, איציק קרייף, האידיוטים, שאקה, אדיר קולונה, בלאקאאוט ופז ייני.

בשנת 2013 הוציא סגל את הלהיט "לוקו ויין" יחד עם אלון דה לוקו, סטטיק, בומרנג ואור דה לוקו. באותה שנה החל בהקמת הלייבל **Allcni** עם הראפרים רון נשר, סטטיק, יוזי, הוריקיין ובומרנג. לייבל זה התפרק לאחר תקופה קצרה.

ב-2014 הוציא סגל את הלהיט "פותחת תיק" יחד עם די ג'יי צביקה ברנד, רון "סקיי" נשר וג'הבי שעשה שמות בעולם, במדינות רבות ביניהן ברלין, אוקראינה ורוסיה.

באוגוסט 2015 החל סגל לעבוד עם הזמרת נועה קירל, והפיק לה את שיר הפריצה שלה "קילר" שזכה להצלחה רבה.

ב-22 בנובמבר 2016 הוציא דואט עם הזמר ליאור נרקיס בשם "אחת כמוך" שהפך במהרה ללהיט.

ביוני 2017 הוציא סגל את השיר "הלו מאמי" ביחד עם איתי לוי ו-HEVI LEVI, השיר זכה להצלחה רבה. באותה השנה, הפיק סגל את שיר הנושא לסדרה "רוצה להיות זמרת" יחד עם עדי לאון.

באוגוסט 2017 הוציא סגל דואט ביחד עם הזמר רגב הוד בשם "מתגלגל", אותו כתב והלחין ביחד איתו הפזמונאי אופיר כהן.

במאי 2018, הפיק את אלבום הבכורה של רון נשר, "ראש העיינשטיין/אינלונימוס", ואף התארח במספר שירים בתוכו.

ביוני 2018 הוציא סגל סינגל ביחד עם הזמר דודו אהרון בשם "חתונה של השמחות", אותו כתב והלחין הפזמונאי אופיר כהן ביחד עם תמיר צור ואהרון עצמו.

ב-2019 הקים סגל את "לייבל 69" בו חתומים האמנים ויק וג'הבי.[דרוש מקור]

חיים אישיים
-----------

עומרי נשוי לדור הראל, עורכת דין בענייני מוזיקה ומנהלת אמנים.

דיסקוגרפיה
----------

### אלבומי אולפן

* נלחם בשביל עצמי (2012)

### מיקסטייפים

* האידיוטים - מי אידיוט (2011)

קישורים חיצוניים
----------------

* עומרי סגל, ברשת החברתית פייסבוק
* עומרי סגל, ברשת החברתית אינסטגרם
* עומרי סגל, סרטונים בערוץ היוטיוב
* עומרי סגל, באתר סאונדקלאוד (באנגלית)
* עומרי סגל, באתר MusicBrainz (באנגלית)
* עומרי סגל, דף שער בספרייה הלאומית

הערות שוליים
------------

1. ↑  "אחת כמוך": שיר חדש לליאור נרקיס, עומרי 69 ולוי&סוויס, באתר ‏מאקו‏, 22 בנובמבר 2016
2. ↑  אתר למנויים בלבד בן שלו, מה מפריד בין המלה "מותק" למלה "מאמי" בפופ הישראלי? התשובה פוליטית, באתר הארץ, 17 בספטמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007376975805171
* MusicBrainz: 943cfd3b-e47b-4621-94c5-7f074bcdf0d0
* VIAF: 2643150172708000180006
* WorldCat (עם VIAF): 2643150172708000180006

 |
דנדן בולוטין
**דן "דנדן" בולוטין** (נולד ב-29 בנובמבר 1958) הוא בוטניקאי, כתב, מורה דרך, ביולוג, ידוען והרפתקן ישראלי. כתב וחבר מערכת עיתון "מסע אחר", ממקימי חוות בולוטין.

ביוגרפיה
--------

בולוטין נולד וגדל בתל אביב, בשם **דן בולוטין**, בן אמצעי מתוך שלושה אחים, בנם של עדה (מורה) ועמנואל (גרפיקאי), נכדה של חנה לונץ בולוטין ונינו של אברהם משה לונץ. בגיל 12 עזב את ביתו על מנת ללמוד בפנימייה בבית הספר התיכון החקלאי פרדס חנה. בצבא שירת בסיירת מטכ"ל. באפריל 1980 היה שותף לחילוץ בני הערובה בקיבוץ משגב עם מידי מחבלים פלסטינים שהגיעו מלבנון והשתלטו על בית הילדים של הקיבוץ בגבול. באוגוסט באותה שנה השתתף במבצע בכפר ארנוּן שבלבנון נגד מחבלים. למד לתואר ראשון בביולוגיה באוניברסיטת תל אביב.

ערך פעמיים מסע קיאקים בקרחונים של דרום צ'ילה לאורך של 1,100 ק"מ. ב-1986 ארגן משלחת טיפוס בהרי ההימלאיה.

במשך כחמש שנים וחצי חקר צמחי רפואה אינדיאניים באמזונס. כשלוש שנים וחצי ממשך הזמן חי עם השבטים האינדיאניים.

הופיע מספר פעמים בתוכניתו של אבי אתגר "מוצ"ש".

ב-1995 הקים חברת טיולים אתגרית. בשנת 1997 החל להיות כתב וחבר מערכת עיתון "מסע אחר". בשנת 1998 הקים עם לילך אשתו את חוות בולוטין.

בשנת 2001 הגיש את פינת הטבע בסדרה "בחדר של חני". באותה שנה זכתה התכנית בפרס מסך הזהב בקטגוריית התוכנית הטובה ביותר לילדים ולנוער.

בשנת 2021 השתתף בתוכנית המציאות הישרדות VIP עונה 4 והודח בהדחה הארבע עשרה ביום ה-32. קיבל פרס מכונית בהיותו "שומר הבקתה" האחרון.

חיים אישיים
-----------

לבולוטין 2 אחים: האח הבכור, רון בולוטין, שחיין אלוף פאראלימפי, בעל 11 מדליות פאראלימפיות, מהן 3 זהב והאח הצעיר הפרופ' גיל בולוטין.

דן בולוטין נשוי ללילך בולוטין אותה הכיר בשנת 1991. בשנת 1996 נישאו השניים, ולהם ארבעה ילדים.

ראו גם
------

 ערך מורחב – **חוות בולוטין**

קישורים חיצוניים
----------------

ויקישיתוף מדיה וקבצים בנושא **דנדן בולוטין** בוויקישיתוף
* 

* אתר האינטרנט הרשמי של דנדן בולוטין
* דנדן בולוטין, סרטונים בערוץ היוטיוב

* דנדן בולוטין, במיזם "אישים" לתיעוד היצירה הישראלית

* דנדן בולוטין, במסד הנתונים הקולנועיים IMDb (באנגלית)
* הכתבים של מסע אחר - דנדן בולוטין, באתר מסע אחר
* הפרופיל של דנדן בולוטין, באתר רשת 13
* דנדן בולוטין בתכנית מוצ"ש 1989, סרטון באתר יוטיוב (אורך: 4:34)
* דן דן בולוטין בתכנית מוצ"ש - נובמבר 1991, סרטון באתר יוטיוב (אורך: 6:25)
* כאן - דנדן הקים בצפון הנגב בית מחסה לחיות בר פצועות, בביצוע דוקותיים, סרטון באתר יוטיוב (אורך: 7:43)
* סיפורה המדהים של משפחת בולוטין, סרטון באתר יוטיוב (אורך: 12:16), ינואר 2016
* השמרטפים | פרק 10 - נבט מחוות בולוטין, סרטון באתר יוטיוב (אורך: 16:13), נובמבר 2021
* ערן סויסה, האיש ששרד הכל: דנדן בולוטין בלי מעצורים, באתר ישראל היום, 24 בפברואר 2022
* מאמרים מאת דנדן בולוטין, באתר אקו טיולי שטח

הערות שוליים
------------

1. ↑  אתר למנויים בלבד שי פוגלמן, דנדן בולוטין, באתר הארץ, 15 ביוני 2022
2. ↑  בחדר של חני (1998-2008), במיזם "אישים" לתיעוד היצירה הישראלית
אלחסן קייטה במדי מכבי נתניה 2018
**אלחסן קייטה** (בצרפתית: **Alhassane Keita**; נולד ב-16 באפריל 1992) הוא כדורגלן גינאי בעמדת החלוץ בהפועל נוף הגליל.

קריירת מועדונים
---------------

קייטה התחיל את הקריירה שלו במחלקת הנוער של מץ ממנה המשיך לקבוצה הבוגרת. באוגוסט 2011 ערך את הופעת הבכורה שלו בקבוצה הבוגרת במשחק הליגה נגד סדאן. לקראת עונת 2013/2014 הושאל לבולון מהליגה הצרפתית השלישית עד לסיום העונה. בקיץ 2014 הושאל לליירסה מליגת העל הבלגית.

באוגוסט 2015 עזב את מץ וחתם בארמיס ארדיפו מליגת העל הקפריסאית. בארמיס סיים כמלך שערי הקבוצה עם 13 שערים ושמיני ברשימת כובשי הליגה.

באוגוסט 2016 חתם לשנתיים בסנקט פלטן מליגת העל האוסטרית. בינואר 2017 שוחרר מהקבוצה לאחר תקרית אלימה עם חברו לקבוצה דניאל סגוביה. זמן קצר לאחר המקרה חתם במאריטימו מליגת העל הפורטוגזית.

ב-1 בספטמבר 2017 חתם במכבי נתניה עד לסיום העונה.

ב-13 ביולי 2018 חתם בבלננסש סאד הפורטוגזית לשלוש שנים.

ב-14 בספטמבר 2019 הושאל לרפאע מליגת העל הבחריינית.

ב-22 באוגוסט 2023 קייטה חתם בהפועל נוף הגליל מהליגה הלאומית.

קריירה בינלאומית
----------------

ב-28 במרץ 2017 ערך את הופעת הבכורה שלו בנבחרת גינאה במשחק ידידות נגד קמרון.

קישורים חיצוניים
----------------

ויקישיתוף מדיה וקבצים בנושא **אלחסן קייטה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מאור רחמני, ‏אלחסן קייטה חתם לעונה אחת במכבי נתניה, באתר ONE‏, 1 בספטמבר 2017
2. ↑  תומר חבז, ‏פרסום ראשון: אלחסן קייטה חתם בנוף הגליל, באתר ONE‏, 22 באוגוסט 2023
**דיינר אלכסנדר קיניונס קיניונס** (בספרדית: **Deinner Alexander Quiñones Quiñones**; נולד ב-15 באוגוסט 1995 בטומאקו שבקולומביה) הוא כדורגלן קולומביאני המשחק בעמדת קשר הכנף בקבוצת הפועל באר שבע.

קריירת מועדונים
---------------

קיניונס החל את הקריירה המקצוענית שלו בקבוצת אוניברסיטריו פופאיאן מליגת המשנה הקולומביאנית. הוא ערך 13 הופעות ליגה במדי המועדון, בהן הבקיע שער אחד. בהמשך שיחק מדפורטס קינדיו במסגרת ליגת העל הקולומביאנית וליגת המשנה הקולומביאנית, והושאל ממנה לדפורטס טולימה ולחגוארס קורדובה מליגת העל הקולומביאנית.

ב-12 ביולי 2018 חתם קיניונס באינדפנדיינטה מדיין מליגת העל הקולומביאנית, ממנה הושאל לסנטוס לגונה מליגת העל המקסיקנית. לאחר מכן שיחק בקבוצות אתלטיקו נסיונל ואמריקה קאלי מליגת העל הקולומביאנית.

ב-27 בינואר 2023 חזר קיניונס לאינדפנדיינטה מדיין מליגת העל הקולומביאנית, ולאחר שערך 29 הופעות ליגה והבקיע שני שערים בעונת 2023, שוחרר מהמועדון.

ב-5 בפברואר 2024 חתם קיניונס על חוזה לשנה וחצי בהפועל באר שבע מליגת העל הישראלית.

תארים
-----

אינדפנדיינטה מדיין
* הגביע הקולומביאני (1): 2019

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  תומר לוי, ‏רשמי: דיינר קיניונס חתם בהפועל באר שבע, באתר ערוץ הספורט, 5 בפברואר 2024
**אין אישה מעזה פניה בפני בעלה** היא חזקה הלכתית לפיה נאמנת אישה בדין ודברים שבינה לבין בעלה כאשר היא טוענת את דבריה בפניו, מתוך הנחה שאם יסוד דבריה בשקר לא הייתה מעזה לטעון אותם בנוכחותו.

מקור ושורש החזקה
----------------

תוקף חזקה זו ככל החזקות הוא מדאורייתא לפי רוב ככל הפוסקים, אך ישנה דעת יחיד מן הראשונים לפיה חזקה זו מדרבנן. בתלמוד הבבלי הובאה שיטת רבא שלדעתו אין לחזקה זו כל תוקף. אך למעשה התקבלה חזקה זו להלכה בספרי הפוסקים ובספרות השו"ת.

יש שסברו שחזקה זו היא מקרה של חזקה אין אדם מעיז פניו בפני בעל חובו, סברתם נעוצה בהרחבה של כלל זה לכדי כך שאדם אינו מעז לשקר לעולם בפני האדם שאליו מתייחס השקר בלי זיקה לקשר מוקדם ביניהם. אך ראשונים כמו רש"י סברו שסיבת החזקה במקרה של בעל חוב נעוצה בכך שהמלווה הטיב עם הלווה בעצם ההלוואה ורק לכן הוא אינו מעיז פניו בפניו, לשיטה זו, מאחר שנאמנות האישה היא גורפת וחלה גם במקרים בהם לא נהנתה כלל מבעלה כמו במקרה של קידושי קטנה שבהם גם כסף הקידושין ניתן לאביה, אי אפשר לתלות את החזקות זו בזו, והחזקה שלפי "אין אישה מעזה פניה בפני בעלה" היא דין העומד בפני עצמו ולפיו טבע האישה שלא להעיז פניה ולשקר בפני בעלה, בלא להתחשב בנסיבות שבהן נעשה בעלה. ולכן דבריה מתקבלים כנכונים.

השלכה מעשית
-----------

בתלמוד מוזכרת חזקה זו רק לגבי נאמנותה של אישה לומר שהתגרשה גם כאשר בעלה מכחיש זאת, נאמנות זו מתבטאת בשני אופנים: א. כאשר האישה טוענת בבית הדין בפני בעלה "גירשתני", היא נאמנת גם כאשר הוא מכחיש זאת. ב. כאשר האישה מקבלת קידושין מאדם אחר בפני בעלה, עולה מכך שהיא גרושה, ונאמנת על כך גם אם בעלה טוען שלא גירש אותה מעולם.

יש מן הפוסקים שהסתמכו על חזקה זו להענקת נאמנות לאישה במקרה שהיא טוענת לאין-אונות של הגבר בניגוד לעמדתו. לדבריהם גם בדבר כזה אין האישה מעזה פניה לשקר בפני בעלה, ומכך שהעלתה את הטענה זאת עולה בבירור שדבריה נכונים. אך דבריהם שנויים במחלוקת.

נחלקו הראשונים ולא הוכרעה ההלכה, אם הסתמכו על חזקה זו בוודאות, גם לקולא ולהוצאת ממון, שיותר לה להינשא לאחר בעקבות טענתה ואף לגבות את דמי כתובתה מבעלה. או שאין סומכים לגמרי על חזקה זו, אלא שאם כבר נישאת לאחר אין כופים אותם להתגרש, ואם קידש אותה אחר מחמירים להצריך אותה לקבל גט מהשני.

האחרונים כתבו שבדורות האחרונים שוררות חוצפה ופריצות בעולם וניסיון העבר מלמד שאישה מעזה פניה ומשקרת גם בפני בעלה ולכן אין להסתמך הלכה למעשה על חזקה זו, אלא לחומרא. ואולם במקרה שישנה ראיה נסיבתית התומכת בעמדתה, נאמנת.

לקריאה נוספת
------------

מקורות ההלכה
* משנה תורה לרמב"ם, הלכות אישות, פרק ד' הלכה י"ג
* בית יוסף, אבן העזר, סימן י"ז
* שולחן ערוך, אבן העזר סימן י"ז סעיף ב'

קישורים חיצוניים
----------------

* הערך **אין אשה מעיזה פניה בפני בעלה** מתוך **מיקרופדיה תלמודית**, באתר ויקישיבה
* היתר ממזרים המבוסס על הכלל "אין אשה מעזה פניה בפני בעלה", באתר "דין"

הערות שוליים
------------

1. ↑  תלמוד בבלי, מסכת נדרים, דף צ"א, עמוד א', ולפי בית הבחירה למאירי, מסכת כתובות דף כג, יש שנטו לפסוק כשיטה זו להלכה גם בתקופת הראשונים.
2. ↑  תוספות כתובות דף יח עמוד א ד"ה חזקה.
3. ↑  בית יוסף, להלן "לקריאה נוספת" בשם התוספות והרא"ש שהעניקו לאישה נאמנות במקרה כזה ובשם הרמב"ן שחלק עליהם בנקודה זו.
4. ↑  שולחן ערוך, אבן העזר, סימן י"ז, סעיפים ב'-ג' ברמ"א.
5. ↑  בית יוסף, שם. להרחבה בנקודה זו ראו: שדי חמד, כללים, מערכת א' אות שפ"ח ו"פאת השדי" שם, אות ק"ג.
6. ↑  שו"ת מהרי"ק, שורש ע"ב.
**אולם זריאדיה** (ברוסית: **Зал Зарядье**) הוא אולם קונצרטים במוסקבה, הממוקם בפארק זריאדיה. נפתח בשנת 2018.

תכונות מבנה
-----------

מתחם אולם הקונצרטים בנוי על גבעה מלאכותית, הבניין אוורירי, מואר עם קווים דקים. חלונות זכוכית מספקים נוף פנורמי של הקרמלין, העיר העתיקה, נהר מוסקבה.

לבניין אולם הקונצרטים שתי קומות תת-קרקעיות וארבע קומות קרקע. השטח הכולל הוא 25600 מ"ר במתחם שני אולמות: אולם קונצרטים גדול עם 1578 מושבים וקטן עם 396 מושבים.
שני אמפיתיאטרונים פתוחים צמודים לבניין - גדול ל 1600 מקומות ישיבה וקטן עם מסך מדיה ל -400 מושבים.

לאולם הגדול יש יכולת טרנספורמציה (אולם טרנספורמר הראשון ברוסיה): ניתן ליישר את האמפיתיאטרון לדוכנים, ניתן לכוון את התזמורת בגובה. האולם מצויד גם במכונות עליונות. הווילונות נעדרים, הקירות מרופדים בארז, המרפסות מיוצרות בצורה של גל.

קישורים חיצוניים
----------------

ויקישיתוף מדיה וקבצים בנושא **זריאדיה** בוויקישיתוף
* אתר האינטרנט הרשמי של זריאדיה
* זריאדיה, ברשת החברתית פייסבוק

* זריאדיה, ברשת החברתית אינסטגרם

* זריאדיה, סרטונים בערוץ היוטיוב
**היכל המוזיקה הבינלאומי של מוסקבה** (ברוסית:Моско́вский междунаро́дный Дом му́зыки, נקרא גם: **המשכן הבינלאומי לאומנויות הבמה של מוסקבה**) הוא מרכז תרבותי במוסקבה, רוסיה. הוא כולל מספר אולמות ובמת קיץ פתוחה.

בסוף שנות ה-90 של המאה ה-20 היה ברור שאולם של הקונסרבטוריון של מוסקבה שנבנה במאה ה-19 צריך לעבור שיפוץ משמעותי ובמקביל מורגש הצורך בבניית מרכז חדש. הבנייה החלה בשנת 2000 ביוזמת ראש העיר יורי לוז'קוב ומוזיקאי ידוע ולדימיר ספיבקוב שאחרי סיום הבניה מונה לנשיא הבית.

תחילה תוכנן להקים בניין עם אולמות ל-1800 ו-600 מקומות. במהלך התכנון הוחלט להוסיף אולם שלישי, במת קיץ פתוחה ובקרבת המבנה להקים מבנה בעל 34 קומות בו ממוקם מלון סוויסוטל קראסני הולמי.

האולם ראשי תוכנן ל-1699 מקומות ונקרא "אולם סבטלנוב". בכניסה לאולם ממקומות פסלים של יבגני סבטלנוב ודמיטרי שוסטקוביץ'. באולם הותקן עוגב מתוצרת גרמניה.

האולם השני "אולם הקמרי" ממקום מתחת לאולם הראשי וכולל 556 מקומות. הוא ניועד בעיקר להופעות מוזיקה קמרית וערבי ספרות.

האולם השלישי כולל 400–524 מקומות בהתאם לסידור הבמה. הוא מיועד להופעות שונות.

על גג הבניין הותקן פסל של מפתח מוזיקלי בגובה של 9.5 מ' ששוקל כ-6 טון.

קישורים חיצוניים
----------------

ויקישיתוף מדיה וקבצים בנושא **בית המוזיקה** בוויקישיתוף
* אתר האינטרנט הרשמי של בית המוזיקה
* בית המוזיקה, ברשת החברתית פייסבוק

* בית המוזיקה, ברשת החברתית אינסטגרם

* בית המוזיקה, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 0757e762-4829-453f-bcfb-01f9e7f23ed2

 |
**ד"ר קרל קלאוברג "החיה"**, ציור מאת סטיבן קריקל, 1985
**קרל קְלַאוּברג** (בגרמנית: **Carl Clauberg**‏; 28 בספטמבר 1898 – 9 באוגוסט 1957) היה פושע מלחמה נאצי ורופא גרמני שערך ניסויים בבני אדם במחנות הריכוז הנאציים במהלך מלחמת העולם השנייה. קלאוברג עבד יחד עם הורסט שומאן על ניסוי של עיקור בעזרת קרני רנטגן במחנה ההשמדה אושוויץ.

ביוגרפיה
--------

קלאוברג נולד בעיר וופרהוף, בקרבת זולינגן שבגרמניה, למשפחת אמנים. במהלך מלחמת העולם הראשונה שירת כחייל בחיל הרגלים הגרמני.

קלאוברג למד רפואה ולבסוף הגיע לדרגת רופא ראשי במחלקה הגינקולוגית שבאוניברסיטת קיל. הוא הצטרף למפלגה הנאצית בשנת 1933, ומונה לראש מחלקת הגינקולוגיה של אוניברסיטת קניגסברג, שם קיבל דרגת אס.אס גרופנפיהרר של יחידת המילואים.

בשנת 1942 פנה להיינריך הימלר וביקש ממנו לתת לו הזדמנות לעקר נשים לצורך ניסוייו. הימלר הסכים, וקלאוברג עבר למחנה ההשמדה אושוויץ בדצמבר 1942. חלק מביתן 10 של המחנה הראשי היה למעבדתו.

קלאוברג תר אחר שיטה קלה וזולה לעיקור נשים. הוא הזריק חומצה נוזלית לתוך רחמן – בלי סם מאלחש. רוב קורבנות המחקר שלו היו נשים יהודיות או צועניות, והן סבלו מנזק בלתי הפיך ומזיהומים קשים עקב הניסויים האכזריים. שחלות פגומות הוסרו ממקומן ואז נשלחו לברלין לצורך מחקר נוסף. לפעמים הוקרנו הקורבנות בהקרנות רנטגן רבות. חלק מהקורבנות מתו כתוצאה מהניסויים והשאר נרצחו כדי שניתן יהיה לבצע בגופן נתיחה שלאחר המוות. ההערכה היא שמספר קורבנות הניסוי שלו ששרדו ועוקרו נע סביב 700 נשים.

> 
> …בלוק 10 היה מאוכלס בעיקר על ידי נשים נשואות בין גילאי 20 ל-40, לרוב כאלו שטרם ילדו בחייהן. היה פחד מתמיד בבלוק 10 מלהיהרג, מלהתעקר או מלקבל זריקת זרע מקלאוברג. לרוב הוא התגרה באסירות ואמר להן שכולן יחויבו לעבור משגל עם אסיר שנבחר במיוחד למטרה זו. אישה יהודיה דתית אחת ששמעה שקלאוברג בחר בה להיות הזונה של בלוק 10, הרעילה את עצמה למוות. לאחר שהוא הפרה את האסירות שלו, קלאוברג לגלג עליהן ואמר שהוא החדיר זרע של בעלי חיים לרחם שלהן ושמפלצות גדלות אצלן ברחם. בסופו של דבר, הניסוי נערך על 300 אסירות בבלוק 10…
> 
> 
> 
> — ברוך כהן, ניצול מחנה אושוויץ
> 

כאשר התקרב הצבא האדום לאושוויץ, עבר קלאוברג למחנה ראוונסבריק על מנת להמשיך בניסוייו, ושם נלכד על ידי מחלקה סובייטית בשנת 1945.

לאחר המלחמה, בשנת 1948, הועמד קלאוברג למשפט בברית המועצות ונשפט ל-23 שנות מאסר. שבע שנים לאחר מכן הוא שוחרר בהסדר של החלפת שבויי מלחמה בין ברית המועצות למערב גרמניה. הוא הועבר למערב גרמניה והתפאר שם ב"הישגיו המדעיים". לאחר שקבוצה של ניצולים מחתה, קלאוברג נעצר במהרה בשנת 1955 ונידון למשפט. הוא מת מהתקף לב בתאו לפני תחילת המשפט.

במהלך אוגוסט 2010 נמצאו במתחם מחנה ההשמדה אושוויץ יותר מ-150 מכשירים גינקולוגיים וכלי ניתוח, שכפי הנראה שימשו את קלאוברג.

קישורים חיצוניים
----------------

ויקישיתוף מדיה וקבצים בנושא **קרל קלאוברג** בוויקישיתוף
* הערך **קרל קלאוברג** בתוך האנציקלופדיה של השואה באתר יד ושם

הערות שוליים
------------

1. ↑  נמצאו כלי גניקולוג שביצע ניסויים באושוויץ, באתר וואלה!‏, 26 באוגוסט 2010

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298951405171
* BIBSYS: 98013273
* GND: 124364705
* ISNI: 0000 0001 2028 9196
* NKC: mub2011640916
* NLP: a0000003682781
* NTA: 071201017
* RERO: 02-A003109968
* SUDOC: 155001167
* VIAF: 77246125
* WorldCat: viaf-77246125

 |
**תאומים כלואים** (locked twins) הוא השם של סיבוך נדיר המתרחש בלידת תאומים. כאשר התאום הראשון נמצא במצג עכוז והתאום השני במצג ראש עלולה להתרחש "כליאה". כליאת העוברים הוא מצב מסוכן לשני העוברים שעלולים למות או לחלופין להיפגע באופן קשה. מחשש למצב כליאה זה, נהוג היום לילד על ידי ניתוח קיסרי כמעט כל הריון תאומים שלא במצג - ראש.

מצב "תאומים כלואים" מתרחש בתדירות של 1 ל-90,000 לידות או 1 מתוך 1000 הריונות תאומים. האבחנה במקרים אלו מגיעה בדרך כלל באיחור ולמעשה מתרחשת כאשר האישה נמצאת כבר בתהליך הלידה. במצב זה ישנו קושי ליילד את העובר הראשון.

גורמי סיכון
-----------

גורמים המעלים את הסיכון להיווצרות תאומים כלואים הם: תינוקות קטנים, אגן רחב, אישה שזוהי לידתה הראשונה, מיעוט מי שפיר, שלפוחית היפרטונית, קרע מוקדם מדי של שק מי השפיר, תאומים מונו-כוריוטיים, מונו-אמניוטים.

כאשר העוברים קטנים הכליאה מתרחשת לרוב לאחר הירידה לאגן בעוד בעוברים גדולים יותר יש נטייה להיכלא עוד לפני הירידה לאגן ובעצם לעצור את תהליך הלידה.

סכנות
-----

כאשר עובר אחד נמצא במצג עכוז ומתחילה לידה העובר יכול להכלא ללא יכולת לצאת ולכלוא גם את העובר השני. במקרה זה סיכויי ההישרדות של העוברים הוא נמוך, במיוחד של העובר הראשון.

טיפול
-----

תמותה ותחלואה של תינוקות ניתנות למניעה על ידי זיהוי מוקדם של המצב דרך מעקב צמוד על הריונות תאומים וביצוע תדיר של אולטרסאונד. כאשר מאובחן מצב בו עובר אחד במצג עכוז יש לקבוע ניתוח קיסרי אלקטיבי בזמן ובמועד הנכונים. במצב בו הלידה החלה אפשר לנסות ולחלץ את העובר על ידי תמרון על שם **ZAVANELLI**. בתמרון זה דוחפים את העובר כלפי מעלה בחזרה לאגן ומבצעים ניתוח קיסרי להוצאת העוברים והוא נעשה תחת הרדמה.

הערות שוליים
------------

1. 1 2  Borah, T. and A. Das. Locked twins: A rarity, **Annals of medical and health sciences research 2.2 (2012): 204-205**
2. ↑  Sharma, Sudhaa, Amandeep Anand, and Reema Khajuria. "Interlocked Twins: A Case Report." (2014). **JK Science Journal of Medical Education and Research. 2014 Oct-Dec; 16(4): 188-189**
3. ↑  Salmon, Y. M. Locked twins–report of 2 cases, **Singapore Med J 9 (1968): 89-91**

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תאומים כלואים"**.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**שקד מורג** (נולדה ב-15 בספטמבר 1984) היא מנכ"לית לשעבר של "שלום עכשיו", מיוני 2018 עד 2022.

ביוגרפיה
--------

שקד מורג נולדה בסאו פאולו, ברזיל. גדלה ברמות השבים. למדה בתיכון עמי אסף בבית ברל. היא בעלת תואר ראשון בפילוסופיה ובמדעי הקוגניציה מהאוניברסיטה העברית בירושלים.

מורג היא חברת הנהלת סניף מרצ בירושלים. בבחירות לכנסת ה-19 הייתה מנהלת מרחב ירושלים במטה השטח של מרצ. בבחירות לכנסת ה-20 הייתה מנהלת מטה טלמרקטינג הארצי של מרצ. בכנסת ה-19 ובכנסת ה-20 שימשה יועצת פרלמנטרית ופוליטית לחברת הכנסת מיכל רוזין. בעקבות פרישתו של מוסי רז מתפקיד מזכ"ל מרצ, מונתה מורג בשנת 2018 לממלאת מקום מזכ"ל מרצ.

מורג היא חברת הוועד המנהל של עמותת מהפך - تغيير, ארגון יהודי-פלסטיני פמיניסטי לשינוי חברתי, ושימשה בו כרכזת הקהילות בירושלים בתקופת לימודיה. בעבר שימשה חברת הנהלה בקואופרטיב "שבוס" לתחבורה שיתופית.

ביוני 2018 מונתה למנכ"לית "שלום עכשיו". נפגשה עם נשיא הרשות הפלסטינית, מחמוד עבאס, וכן נאמה במוקטעה בכנס של פעילי שלום. בסמוך לחקיקת חוק הלאום הובילה מורג הפגנה נגד החוק, וכן יזמה פעולת מחאה של הנפת דגל שחור במליאת הכנסת במהלך הדיון בחוק. לא אחת מתחה ביקורת על התנהלות ממשל טראמפ ביחס לסכסוך הישראלי-פלסטיני, בין היתר, בפני שגריר ארצות הברית בישראל, דייוויד פרידמן. לאחר פרסום "עסקת המאה", הובילה מורג הפגנה נגד התוכנית.

מורג מתגוררת ברמת גן.

קישורים חיצוניים
----------------

* שקד מורג, ברשת החברתית פייסבוק
* שקד מורג, ברשת החברתית אקס (טוויטר)
* שקד מורג (אורכב 28.07.2017 בארכיון Wayback Machine), באתר מרצ
* פרלמנט שישי עם רועי כ"ץ - אורחת: שקד מורג, בערוץ יוטיוב של ערוץ הכנסת

* שקד מורג בפודקאסט "אזרח בתפקיד" 10.6.22

הערות שוליים
------------

1. ↑  Board of Directors, באתר "מהפך"
2. ↑  יותם ברגר, מנכ"לית חדשה ל"שלום עכשיו": שקד מורג, לשעבר ממלאת מקום מזכ"ל מרצ, באתר הארץ, 28 ביוני 2018
3. ↑  טל שניידר, ‏אבו מאזן לח"כים - האמריקאים הציעו לי קונפדרציה עם ירדן, באתר גלובס, 2 בספטמבר 2018
4. ↑  אריק בנדר, ‏מליאת הכנסת דנה ב"חוק הלאום"; פעילי שלום עכשיו הניפו דגל שחור, באתר מעריב אונליין, 18 ביולי 2018
5. ↑  Peace Now argues for two-state support at meeting with envoy Friedman, The Jerusalem Post | JPost.com
6. ↑  פעילי שמאל הפגינו בתל אביב: "לא לסיפוח, לא לאפרטהייד", באתר ynet, 1 בפברואר 2020
**אריק קנלר** (נולד ב-30 באוגוסט 1961) הוא סוכן אומנים ישראלי, המתמחה בייצוג כותבים - סופרים, תסריטאים ומחזאים.

הפיק מספר הצגות – בהן "המובן מאליו" של אל-דרור וכן אלבומים מוזיקליים, בהם "זרעי קיץ" של מאיר אריאל.

קנלר מנגן בכינור באופן מקצועי. הוא ניגן עם מספר אמנים, בין השאר בהקלטת האלבום "נאהב עד שנמות" של אריק סיני (2003) ובמופעים של אסף אמדורסקי ולזכרו של מאיר אריאל.

ב-2004 הגיש קנלר בערוץ 8 את הסדרה "החולה המדומה". הוא שיחק בתפקידי משנה במספר סרטים ותוכניות טלוויזיה, בהן "עלילות דוד" (דוד אופק ויוסי מדמוני) ורמזור, בעיקר בתפקיד סוכן שחקנים.

דמותו של קנלר בסיפור "הקייטנה של קנלר" מתוך ספר בעל אותו שם של אתגר קרת (1998) מבוססת על אריק קנלר, סוכנו של אתגר קרת.

סוכנות האמנים "קנלר יצוג אמנים", שאותה ייסד קנלר בשנת 1996, מייצגת בין השאר את אתגר קרת, שירה גפן, עוזי וייל, יוסף אל-דרור, דורית רביניאן, דוד אופק, יוסי מדמוני ויוסף סידר. קנלר הוא מראשוני סוכני הכותבים בארץ, ומשרדו מתרכז בכותבים, אך מייצג גם שחקנים, במאים ועורכי וידאו. ב-11 במאי 2021 פורסם שהסוכנות חתמה על הסכם זכות סירוב ראשונה (אנ') עם סוכנות הבידור האמריקאית "אנונימוס קונטנט" שמושבה בלוס אנג'לס. לפי ההסכם, החברה האמריקאית תקבל זכות ראשונים על הפקות קולנוע וטלוויזיה מקוריות שתיזום הסוכנות של קנלר.

ב-1 בינואר 2020, קנלר שיחק את דמותו של יוסי סטרדיווריוס בסדרה של כאן חינוכית ילדי בית העץ.

קישורים חיצוניים
----------------

* קנלר בריאיון עם אורנה בן דור באתר MSN
* האתר הרשמי של קנלר ייצוג אמנים

הערות שוליים
------------

1. 1 2  Wiseman, Andreas (May 11, 2021). Anonymous Content Inks First Look Deal With Israel’s Kneller Agency; Clients Include ‘Shtisel’, ‘False Flag’, ‘Our Boys’ & ‘Euphoria’ Creators. Deadline Hollywood. Retrieved May 11, 2021
**סנג'יב קומאר סינגלה** הוא דיפלומט הודי המכהן כשגריר הודו בישראל מאוקטובר 2019.

סינגלה הצטרף לשירות החוץ ההודי ב־1977, ושירת במספר נציגויות הודיות בעולם, בהן פריס (1999-2002), דקה (2005-2008), וז'נבה (2009–2011).

בדצמבר 2013 מונה לקונסול בשגרירות הודו בישראל, תפקיד שהחזיק בו במשך שמונה חודשים עד יולי 2014.

מאוגוסט 2014 עד אוגוסט 2019 שימש כמזכיר מיוחד לראש ממשלת הודו נרנדרה מודי.

ביולי 2019 נבחר סינגלה לשגריר הודו בישראל, ונכנס לתפקיד באוקטובר 2019.

חיים אישים
----------

סנג'יב נשוא לק נאנדיני סינגלה, דיפלומטית הודית ששימשה כשגרירת הודו בפורטוגל ומכהנת כנציב העליון של הודו במאוריציוס. להם שני ילדים.

קישורים חיצוניים
----------------

* סנג'יב סינגלה, ברשת החברתית אינסטגרם
* סנג'יב סינגלה, באתר פליקר
* סנג'יב סינגלה, באתר פינטרסט

הערות שוליים
------------

1. 1 2  Profile, Ambassy of India, Tel Aviv, Isreal
2. 1 2  Take a long-term view to tap business potential in India, ambassador advises, The Times of Israel, ‏1 במרץ 2021
3. ↑  Sanjeev Kumar Singla appointed as India's Ambassador to Isreal, Economic Times, ‏19 ביולי 2019
4. ↑  New ambassador to Portugal from Hubballi, Deccan Herald, ‏8 ביולי 2016
5. ↑  K Nandini Singla
**אולג יורייביץ' אטקוב** (ברוסית: **Олег Юрьевич Атьков**; ‏‏נולד ב־9 במאי 1949) הוא קוסמונאוט סובייטי שטס לחלל כחבר צוות תחנת החלל סאליוט 7.

קורות חיים
----------

אולג אטקוב נולד בכפר חבורוסטיאנקה במחוז קויבישב. בשנת 1966 הוא סיים בית הספר בעיר חרסון, והחל ללמוד רפואה בסימפרופול. במהלך הלימודים הוא התחתן, עבר למוסקבה וסיים בה לימודי רפואה בשנת 1973. במקביל לעבודה כרופא הוא עסק במחקרים שונים וסיים פוסט דוקטורט.

ב-1975 החל אטקוב לעבוד במרכז הכנת הקוסמונאוטים, ואף הוצע לו להתחיל בהכנות לטיסה, אך הוא סירב. בשנת 1982 הוחלט לשלוח לחלל את קונסטנטין פאוקטיסטוב, שכבר היה בן 56 ובצמוד אליו לשלוח רופא. בעקבות כך החל אטקוב בהכנות לטיסה. לבסוף בוטלה טיסתו של פאוקטיסטוב עקב הרעה במצב בריאותו.

ב-1983 שוגר אטקוב לחלל בחללית סויוז T-10 לצד לאוניד קיזים וולדימיר סולוביוב. הם התחברו לתחנת החלל סאליוט 7 והחלו לפעול כמשלחת מס' 2. אטקוב שהה בתחנת החלל מעל ל-235 ימים וחזר בחללית סויוז T-11. במהלך תקופה זו הוא ביצע מספר רב של מחקרים.

לאחר חזרה מחלל, חזר אטקוב לעסוק במחקרים בתחום הרפואה ובמקביל החל ללמד.

ב-2002 החל לכהן בתפקידי ניהול במערכת מסילות הברזל הרוסית. הוא סיים עבודה בתחום זה בשנת 2015.

קישורים חיצוניים
----------------

ויקישיתוף מדיה וקבצים בנושא **אולג אטקוב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
**ויסאג'** (באנגלית: **Visage**) הייתה להקת סינת'-פופ בריטית שהוקמה בלונדון בשנת 1978. הלהקה נקשרה קשר הדוק לתנועת האופנה החדשה הרומנטית המתפתחת של תחילת שנות ה-80, והיא ידועה בעיקר בזכות הלהיט שלה "Fade to Grey" שיצא בסוף שנת 1980. זמן קצר לאחר שסולן הלהקה, סטיב סטריינג' עזב את להקת הפאנק The Photons, הוא הצטרף לויסאג', עם ראסטי איגן ועם מידג' יור מ-Rich Kids ומאולטראווקס, בילי קארי מאולטראווקס, ובארי אדמסון, ג'ון מק'גיוק ודייב פורמולה מ-Magazine. בשנת 1978 ויסאג' הקליטו קאבר לשיר In the year 2525 (במקור של זאגר ואוונס משנת 1969). מלכתחילה נועדה ויסאג' להיות פרוייקט צדדי מבוסס אולפן של חבריה, והם חתמו על חוזה בחברת Radar Records והוציאו את הסינגל הראשון שלהם "Tar" בשנת 1979. הסינגל לא זכה להצלחה. מאוחר יותר באותה שנה, ויסאג' חתמו על חוזה תקליטים חדש עם חברת התקליטים פולידור רקורדס והוציאו את הסינגל השני שלהם, "Fade to Grey". הסינגל היה מהמובילים בבריטניה ובכמה מדינות אחרות באירופה, והגיע למקום הראשון בגרמניה המערבית ובשווייץ. בתור הפנים הציבוריות של הלהקה, סטריינג' זכה לככב בבריטניה ובארצות אחרות באירופה. ויסאג' נהנתה מרצף של סינגלים להיטים ושני אלבומי להיטים לפני שאכזבות מסחריות מאוחרות יותר הובילו להתפרקותם ב-1985, עד שהלהקה הוקמה מחדש בשנות ה-2000. הלהקה הוציאה שני אלבומים שהגיעו לטופ 20 בבריטניה, Visage ו-The Anvil וחמישה סינגלים בטופ 30 לפני שהכישלון של אלבומה השלישי, Beat Boy, הוביל להתפרקותה של הלהקה בשנת 1985.

בלהקה היו שינויים שונים בהרכב לאורך השנים, כולם בראשות הסולן סטיב סטריינג', שהקים את הלהקה מחדש בשנות ה-2000. בשנת 2013, ההרכב האחרון של הלהקה הוציא Hearts and Knives, האלבום החדש הראשון של ויסאג' מזה 29 שנים. האלבום החמישי והאחרון של הלהקה, Demons to Diamonds, יצא ב-2015, תשעה חודשים לאחר מותו של סטריינג' בעקבות התקף לב.

דיסקוגרפיה
----------

### אלבומים

* *Visage* (1980)
* *The Anvil* (1982)
* *Beat Boy* (1984)
* *Hearts and Knives* (2013)
* *Demons to Diamonds* (2015)

קישורים חיצוניים
----------------

* 

* אתר האינטרנט הרשמי של ויסאג'
* ויסאג', ברשת החברתית פייסבוק

* ויסאג', באתר AllMusic (באנגלית)

* ויסאג', באתר MusicBrainz (באנגלית)

* ויסאג', באתר Discogs (באנגלית)

* ויסאג', באתר Songkick (באנגלית)

* ויסאג', באתר Genius

* ויסאג', באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007416153505171
* BNE: XX146729
* BnF: cb139073417 (data)
* GND: 5256689-4
* ISNI: 0000 0001 2364 910X
* LCCN: n95021830
* MusicBrainz: 74f5365e-d77c-4a33-9715-7d5f049c9fbb
* NKC: mzk2004218190
* SUDOC: 084288086
* VIAF: 156102903
* WorldCat: lccn-n95021830

 |
**אקסמל דויטשלנד** (בגרמנית: **XMal Deutschland**), הייתה להקת רוק גותי וגל חדש מהמבורג, גרמניה. הלהקה פעלה בין השנים 1980 ל -1990 ובתחילתה הורכבה כמעט כולה מנשים. אף על פי שרוב שירי הלהקה נכתבו בגרמנית הלהקה הצליחה יותר דווקא מחוץ לגרמניה ובעיקר באיים הבריטים.

הקמה
----

אקסמל דויטשלנד הוקמה בשנת 1980 על ידי אניה הובה (שירה), מנואלה ריקרס (גיטרה), פיונה סנגסטר (קלידים), ריטה סימונסן (גיטרה בס) וקארו (קרולינה) מיי (תופים).

הסינגל הראשון שלהם, "Schwarze Welt" (עולם שחור), יצא כעבור שנה בלייבל ZickZack של אלפרד הילסברג. בתקופה זו הוחלפה ריטה סימונסן על ידי וולפגנג אלרברוק. בשנת 1982 הוציאה הלהקה את הסינגל "Incubus Succubus".

בעוד שהקהל הגרמני היה פחות פתוח ללהקה בהתחלה, מסע ההופעות בבריטניה בו חיממה הלהקה את ההרכב הסקוטי קוקטו טווינס הובילה לחוזה הקלטות עם הלייבל העצמאי 4AD. אלבום הבכורה שלהם, Fetisch (פ'טיש) והסינגלים "Qual" (סבל) ו"אינקובוס סוקובוס II" יצאו בשנת 1983 ועשו רושם על סצנת האינדי בבריטניה, אף על פי שהלהקה שרוב שירי הלהקה היו בגרמנית.

אחרי הסינגל "Reigen" והאלבום "Tocsin" (רעל) שיצאו לאור בשנת 1984 יצאה הלהקה לסיבוב הופעות עולמי בשנת 1985.

"Tocsin" הגיע למקום 86 במצעד האלבומים בבריטניה.ה- EP ברצף היה למעשה מהדורה מחודשת של שדרן הרדיו ג'ון פיל, שהוקלט במקור ב־30 באפריל 1985, ושודר ב־13 במאי 1985. הלהקה הייתה מופע פותח של להקת החונקים בקונצרט בוומבלי ארנה, לונדון, כמו גם בכל סיבוב ההופעות שלהם בבריטניה.

אלבום ההמשך "Viva" הוקלט בהמבורג ויצא בשנת 1987 אך גרר גל עזיבות מהלהקה, שלאחריו הפך המפיק הנרי סטארוסט לקלידן וקורט קרס למתופף.

ב-1989 יצא האלבום Devils\, לראשונה עם טקסטים באנגלית וממנו יצאו לרדיו הסינגלים "Dreamhouse" ו- "I'll Be Near You". בנוסף לשירה באנגלית, צליל הלהקה התמתן מעט.

הלהקה הופיעה כמה הופעות חיות בשנת 1990 לפני שהתפרקה בסופו של דבר באותה שנה. הסולנית אניה הובה החלה לעסוק באמנות פלסטית ויצירותיה הוצגו במספר תערוכות.

דיסקוגרפיה
----------

* 1983: *Fetisch*
* 1984: *Tocsin*
* 1987: *Viva*
* 1989:*Devils*

קישורים חיצוניים
----------------

* אקסמל דויטשלנד, באתר Last.fm (באנגלית)
* אקסמל דויטשלנד, באתר AllMusic (באנגלית)
* אקסמל דויטשלנד, באתר MusicBrainz (באנגלית)
* אקסמל דויטשלנד, באתר Discogs (באנגלית)
* אקסמל דויטשלנד, באתר Songkick (באנגלית)
* אקסמל דויטשלנד, באתר Genius
* אקסמל דויטשלנד, באתר SecondHandSongs
* ראיון עם הסולנית אניה הובה באתר פוסט פאנק. (באנגלית)
* Meet The Artist: Anja Huwe - boesner.tv

הערות שוליים
------------

1. ↑  אקסמל דויטשלנד, הסבל שלך הוא התשוקה שלי. ביוגרפיה. (בגרמנית)
2. ↑  Xmal Deutschland - Peel Session 1985
3. ↑  אניה הובה אתר אמנית
4. ↑  Hamburger Abendblat Auf den Punkt gekommen - Bilder von Anja Huwe‏, 19 בינואר 2010

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13907577s (data)
* GND: 10280727-9
* ISNI: 0000 0001 1539 8195
* MusicBrainz: 4d94cf89-7757-4385-9049-52b7c3509e5f
* VIAF: 168451499
* WorldCat: viaf-168451499

 |
**אולם קונצרטים הגדול "אוקטייברסקי"** (ברוסית: **«Большой концертный зал «Октябрьский**) הוא אולם קונצרטים הממוקם בסנט פטרסבורג.

קיבולת של האולם היא 3,727 מושבים (כולל מרפסת 1,043). הנוכחות באולם הקונצרטים היא כמיליון צופים בשנה.

היסטוריה
--------

הפתיחה הגדולה של אולם הקונצרטים אוקטייברסקי התקיימה בסתיו 1967. ב-25 באוקטובר היה הקונצרט הראשון עבור בוני אולם הקונצרטים "אוקטייברסקי". אולם הקונצרטים הראשי נקרא כך - אולם הקונצרטים הגדול "אוקטייברסקי".

בניין נוצץ זה העשוי זכוכית ודולומיט סארמאה סולארי צמח במרכז העיר. המראה המודרני הקדמון שלו השתלב בצורה הרמונית בהרכב הקלאסי של פטרסבורג העתיקה.

האולם, שתוכנן על ידי קבוצת אדריכלים בראשות אלכסנדר ז'וק, נוצר במקור כאנלוג של ארמון הקרמלין הממלכתי והיה מיועד לישיבות טקסים, אירועי עיר והקרנות קולנוע.

קישורים חיצוניים
----------------

ויקישיתוף מדיה וקבצים בנושא **אוקטייברסקי** בוויקישיתוף
* אתר האינטרנט הרשמי של אוקטייברסקי (ברוסית)
* אוקטייברסקי, ברשת החברתית אינסטגרם

* אוקטייברסקי, ברשת החברתית VK

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6485f7c5-64eb-43c2-9cc8-d43377888e39

 |
**ניר מישורי לב-טוב** (נולד ב-1971) הוא שופט ישראלי, נשיא בתי משפט השלום במחוז צפון.

ביוגרפיה
--------

מישורי לב-טוב נולד בישראל בשנת 1971. בשנת 1972 סיים את לימודי התיכון בבי"ס ליאו באק בחיפה. עם סיום לימודי התיכון התגייס לצה"ל. בשנת 1997 סיים בהצטיינות תואר ראשון במשפטים באוניברסיטת חיפה ועבר התמחות בפרקליטות המדינה במחוז חיפה, במחלקה הפלילי עד לשנת 1998. באותה שנה הוסמך כעורך דין. בשנת 2002 סיים בהצטיינות לימודי מוסמך במשפטים באוניברסיטת בר-אילן.

בשנים 1998–2014 שירת במשטרת ישראל במגוון תפקידים במערך החקירות והתביעות.

בפברואר 2014 מונה לכהן כשופט של בתי משפט שלום במחוז הצפון ובמרץ 2014 החל לכהן כשופט בית משפט השלום בטבריה. ביוני 2016 מונה כסגן נשיא בתי משפט השלום במחוז הצפון ובאוקטובר 2022 מונה לכהונת נשיא בתי משפט השלום במחוז צפון.

קישורים חיצוניים
----------------

* ניר מישורי לב-טוב, באתר הרשות השופטת

הערות שוליים
------------

1. ↑  השופטים המשודרגים - הרשימה המלאה, באתר ערוץ 7
2. ↑  הודעה על מינויו של השופט ניר מישורי לב-טוב לתפקיד נשיא בתי-משפט השלום במחוז צפון, gov.il
**איזידורוס הקדוש מסביליה** (בלטינית: **Isidorus Hispalensis**;‏ 560 – 4 באפריל 636) היה בישוף, תאולוג, ומלומד ספרדי-רומאי מהתקופה הויזיגותית. נודע בזכות ספרו **אטימולוגיות**, שנחשב לאחת האנציקלופדיות הראשונות.

הוכרז כדוקטור של הכנסייה, ולעיתים נחשב לאחרון אבות הכנסייה.

ביוגרפיה
--------

נולד בקרטחנה שבהיספניה ועבר לסביליה בגיל צעיר (לפי גרסה אחרת נולד בסביליה). התייתם מהוריו בגיל צעיר ולמד אצל אחיו ליאנדר הקדוש (אנ'), ומאוחר יותר החליפו בתפקיד בישוף סביליה. הוא סייע בהמרת דתם של הוויזיגותים, בני המעמד השליט שכבשו את ספרד במאה ה-5, מהזרם האריאני לאורתודוקסיה הקתולית, דתם של תושבי הארץ. כמו כן ישב בראש מועצות דתיות שונות.

איזידורוס חי בחצרם של הויזגותים. הוא היה היסטוריון שלהם וניסה לפאר את מעמדם. רבים מחשיבים את הוונדלים למי שבזזו את רומא בצורה החמורה ביותר, רק משום שאיזידורוס הדביק להם את הרס שכיות החמדה. זאת עשה על מנת לשבח את הוויזיגותים.
כמו כן, ידוע כי איזידורוס התנגד להתנצרות הכפויה שעברו היהודים על ידי הויזיגותים בספרד.

מת בסביליה ב-4 באפריל 636. בשנת 1598, הוכרז כקדוש, ובשנת 1722 הוכרז כדוקטור של הכנסייה. יום חגו חל ב-4 באפריל.

יצירתו
------

יצירתו העיקרית, "האטימולוגיות" (Etymologiae), שנכתבה בלטינית במהלך הרבע הראשון של המאה ה-7, היא אנציקלופדיה בת 20 כרכים, המאגדת את כל הידע הדתי והחילוני של התקופה. אף כי מדובר בעבודת עריכה מחדש של אוסף מקורות יותר מבמחקר מקורי, נודעה לספר השפעה גדולה על דורות רבים של מלומדים בימי הביניים, והוא הופץ בעותקים רבים.
את הפרק ביצירה זו העוסק בחוק, פותח איזידורוס בסקירה של כל המחוקקים הגדולים בהיסטוריה, ובראשם "משה, בן העם העברי, שהיה הראשון להסביר את חוקי האל בשפת הקודש". קטע זה צוטט בידי מחבר המבוא לחוק הבווארי (Lex Baiwariorum) (אנ'), שפורסם בשנים 744–748.

בנוסף לאטימולוגיות כתב איזידורוס גם חיבור על ההיסטוריה של הגותים, "ההיסטוריה של הגותים, הוונדלים והסואבים" (Historia de regibus Gothorum, Vandalorum et Suevorum) (שתי גרסאותיו הושלמו כנראה בשנים 619 ו-624), וחיבורים תאולוגיים ומדעיים שונים.

מוזכר שמו גם בספר היוחסין:

ומהמבול עד שנולד אברהם זמן שני והם רצ"ב שנים כפי היהודים, וכפי האחרים תתקמ"ב, ויש בין אלו הסברות תרנ"ב, וזה כפי **איזידארו** שם רשעים ירקב וכפי **אוגושתין** שם רשעים ירקב אלף וע"ב שנים" (ספר יוחסין מאמר שישי).

קישורים חיצוניים
----------------

ויקישיתוף מדיה וקבצים בנושא **איזידורוס מסביליה** בוויקישיתוף
* איזידורוס מסביליה, באתר אנציקלופדיה בריטניקה (באנגלית)

הערות שוליים
------------

1. ↑  Isidorus Hispalensis, Etymologiae, V:1
2. ↑  יצחק חן, **ראשיתה של אירופה**, האוניברסיטה הפתוחה, כרך ב, יחידה 5, עמ' 223.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263108905171
* BIBSYS: 90029036
* BNC: 000084033
* BNE: XX1720733
* BnF: cb119082935 (data)
* CANTIC: a10476271
* CiNii: DA02055342
* GND: 118555995
* ICCU: CFIV084639
* ISNI: 0000 0001 2275 6296
* LCCN: n80139470
* MusicBrainz: d6014598-dde6-4d08-9037-46cb0e8bed8b
* NKC: jn20000603152
* NLA: 35237568
* NLG: 148036
* NLK: KAC202290682
* NLP: a0000001183749
* NSK: 000085190
* NTA: 069230056
* RERO: 02-A000091639
* SELIBR: 63679
* SNAC: w6d50skd
* SUDOC: 026931494
* Trove: 876857
* ULAN: 500097174
* VcBA: 495/18946
* VIAF: 803890
* WorldCat: lccn-n80139470

 |
**איגור דמיטרייביץ סרגון** (ברוסית: **Игорь Дмитриевич Сергун**; ‏28 במרץ 1957 - 3 בינואר 2016) היה קולונל-גנרל רוסי אשר כיהן כראש המודיעין הצבאי הרוסי וסגן הרמטכ"ל הרוסי.

ביוגרפיה
--------

סרגון נולד בעיר פודולסק שבמחוז מוסקבה, ב-28 במרץ 1957. הוא שירת בכוחות המזוינים של רוסיה החל משנת 1973. סיים את בית הספר הצבאי סובורוב (אנ') במוסקבה, את בית הספר העליון לפיקוד, ואת האקדמיה הצבאית של מטכ"ל הכוחות המזוינים של הפדרציה הרוסית.

ב-1984 הצטרף למודיעין הצבאי וכיהן בתפקידים שונים באגף המודיעין. ב-1998 שירת כקולונל בתפקיד הנספח הצבאי בטירנה, אלבניה.

בדצמבר 2011 התמנה לראש אגף המודיעין במטה הכללי של הכוחות המזוינים של הפדרציה הרוסית, במקום אלכסנדר שליאחטורוב.

הוא נפטר באופן פתאומי ב-3 בינואר 2016 מהתקף לב.

קישורים חיצוניים
----------------

ויקישיתוף מדיה וקבצים בנושא **איגור סרגון** בוויקישיתוף
* רוסיה: ראש המודיעין הצבאי מת בפתאומיות בגיל 58, באתר וואלה!‏, 4 בינואר 2016

|  |  |  |
| --- | --- | --- |
| **הקודם**:**אלכסנדר שליאחטורוב** | **ראש המודיעין הצבאי הרוסי** 
26 בדצמבר 2011 - 3 בינואר 2016 | **הבא**:**איגור קורובוב** |
"**לשחק באור המנסרה**" הוא ספר משחק לשחקן יחיד מאת דסי אלבר. הספר הוא אחד מספרי המשחק הבודדים שיצאו לאור במקור בשפה העברית. כבכל ספר משחק, הקורא יכול להשפיע על גורל הגיבור והתפתחות העלילה. הספר יצא בהוצאות פלדה ואש והתעשייה הגובלינית בשנת 2006 בישראל.

עלילת הספר
----------

העלילה מתרחשת בעולם פנטזיה, הממלכה אליה מגיע הגיבור, גנב נמלט בשם אורגנוואלד, כדי להימלט מהשלג השורר בחוץ. במהרה מגלה הגנב שהממלכה נמצאת בסכנה, ושלו הכוח להחליט את גורלה. מכשפה מרושעת מהעבר הרחוק שואפת לנקום באהובה לשעבר בכך שתמיט חרון על הממלכה כולה, בני המלוכה, האח והאחות, רבים ביניהם בקשר לכס המלוכה ושואפים להרוס זה את זה. על אורגנוולאד מוטל לבחור אילו כוחות לשרת ולמי לעזור.

מבנה הספר
---------

הספר מכיל 776 קטעים בהם עובר הקורא על פי בחירתו, כל קטע מוביל לקטע נוסף או למספר קטעים המציגים בחירה לקורא, אשר בוחר עבור הגיבור הראשי את אופן פעולתו. השינויים בדמות הגיבור כגון מצב פיזי או כמות ניסיון שנרכש, וכן הציוד שאוסף הגיבור במהלך ההרפתקה נרשמים בדף דמות המיוחד לשם כך ועל הקורא לעדכן אותו. נוסף על כך בקטעים חשובים לעלילה מתבקש הקורא לסמן "חותמת" במספר כלשהו. חותמות אלה, במספר 1 עד 77, מטרתן לעקוב אחר העלילה. הקטע אליו יופנה השחקן ייקבע לעיתים לפי החותמות המסומנות אצלו. סימון חותמות אלו גורם לכך שבחירת המהלכים של הקורא תשפיע על מהלך העלילה באופן הגיוני.

קישורים חיצוניים
----------------

* אתר הספר
* "נקודה פסיק" - אתר שדסי אלבר כותבת בו (הקישור אינו פעיל, 12 במרץ 2024)
* רונית רוקס, מוכרחים להילחם באריה, באתר הארץ, 13 בספטמבר 2006
* דסי אלבר, דף מהספר "לשחק באור המנסרה", באתר Nethost.co.il, ‏18 בספטמבר 2006
* רז גרינברג, לשחק באור המנסרה, באתר בלי פאניקה, ‏21 בנובמבר 2006

הערות שוליים
------------

1. ↑  דסי אלבר, באתר Nethost.co.il, ‏18 בספטמבר 2006
דגם של Expoforum בלנאקספו
**לנאקספו** (ברוסית: **Ленэкспо**) הוא מתחם תערוכות בסנקט פטרבורג שבצפון רוסיה, ממוקם בקצה הדרום מערבי של האי וסילייבסקי ברובע גאבן ההיסטורי שלחופי המפרץ הפיני. זהו אחד ממרכזי התערוכות הגדולים ברוסיה ונחשב לגדול ביותר במחוז הפדרלי הצפון מערבי לפני פתיחת מתחם **אקספופורום** בגבעות פולקובו ברובע ההיסטורי של פולקובסקויה.

מאז 2020, מהווה בית חולים שדה לחולי קורונה.

היסטוריה
--------

התוכניות הראשונות לפיתוח חלק זה של האי וסילייבסקי, שבו נמצא כיום מתחם התערוכות, מתוארכות לעשור הראשון של המאה ה-20. לפני מהפכת 1917 תוכנן לבנות כאן בניינים לאקדמיה למדעים: בניין מגורים, מכון לומונוסוב ואנדרטה לזכר לומונוסוב. בהמשך תוכנן לארח תערוכה בהיקף נרחב של התערוכה הבינלאומית להמצאות ושיפורים. עם זאת, פרויקטים אלה לא יושמו בשל המצב הפוליטי והכלכלי הקשה במדינה.

הרעיון ליצור מתחם תערוכות באי וסילייבסקי הוחזר באמצע המאה ה-20. הוחלט לערוך כאן תערוכה בינלאומית "אינריבפרום-68". בשנת 1963 נוספה לאי שטח נוסף, עליו בשנת 1968 נחנכו ביתני לנאקספו. בשנים שלאחר מכן הפכה לנאקספו למקום קבע לאירועים ותערוכות שונות בעיר לנינגרד.

בשנות ה-80 של המאה ה-20 נבנה ביתן תערוכות חדש בן שלוש מפלסים עם אולם כנסים ומסעדה לתערוכת אינריבפרום-90.

ב-1 בנובמבר 2011 רכשה אקסופורום את כל תחום התערוכות והסימנים המסחריים של לנאקספו, וגם שכרה את מתחם התערוכות עצמו עד 2014.

בשנת 2014, ליד נמל התעופה פולקובו והעיר פושקין בגבעות פולקובו ברובע פולקובסקויה ההיסטורי, הושק מרכז כנסים ותערוכות חדש של אקספופורום, שנועד להחליף את לנאקספו המיושן.

לנאקספו היה מקום האירוח של פורום סנקט פטרבורג הבינלאומי לכלכלה בשנים 1997–2015.

במהלך מגפת הקורונה ברוסיה, באביב 2020, תוך שבועיים בלבד, הוצב מתחם התערוכות לנאקספו לבית חולים שדה, לקליטת חולי קורונה. בשל עומס היתר על מערכת הבריאות המקומית. לכן ב-18 ביוני 2020, מושל סנקט פטרבורג אלכסנדר בגלוב הודיע כי חלק ממיטות האשפוז במתחם יצוידו מחדש לקליטת חולים בדרגת חומרה בינונית. בסך הכל נפרסו 2,500 מיטות.

קישורים חיצוניים
----------------

ויקישיתוף מדיה וקבצים בנושא **לנאקספו** בוויקישיתוף
* אתר האינטרנט הרשמי של לנאקספו (ברוסית)
* מרכז אקספופורום

הערות שוליים
------------

1. ↑  Администрация Санкт-Петербурга (7 באוקטובר 2015). "В Петербурге открылся новый конгрессно-выставочный комплекс Экспофорум". *Официальный сайт Администрации Санкт-Петербурга*. Администрация Санкт-Петербурга. `{{cite web}}`:  (עזרה)
2. ↑  "Объявление на официальном сайте". אורכב מ-המקור ב-2012-01-21. נבדק ב-2012-03-21.
3. ↑  Интервью бывшего генерального директора С. Алексеева>
4. ↑  KudaGo. "Конгрессно-выставочный центр «ЭКСПОФОРУМ»". *KudaGo*.
5. ↑  Super User, Выставочный комплекс "Ленэкспо" (Большой пр. ВО, 103) - Прогулки по Петербургу, walkspb.ru
6. ↑  Госпиталь "Ленэкспо" в Петербурге открывает второй павильон для лечения ковид-больных, Smotrim.ru
7. ↑  "Беглов: Часть коек «Ленэкспо» переоборудуют под больных средней тяжести". *www.fontanka.ru* (ברוסית). 2020-06-18. נבדק ב-2020-06-18.
**שירות הביון והביטחון של דנמרק** (בדנית: **Politiets Efterretningstjeneste**) הוא סוכנות לביטחון לאומי וביון של דנמרק. הסוכנות מתמקדת אך ורק בענייני ביטחון לאומי, בעוד פעולות לסיכול ריגול וחתרנות מתבצעות על ידי שירות המודיעין הדני (Forsvarets Efterretningstjeneste), המנוהל על ידי משרד ההגנה המלכותי.

מטרת הארגון היא "למנוע, לחקור, ו[לנהל] מבצעי למניעת פעילויות המהוות או עלולות להוות איום על שמירתה של דנמרק כמדינה חופשית, דמוקרטית ובטוחה."

משימות
------

חובותיו העיקריים של הארגון הם מלחמה טרור, מלחמה בקיצוניות, ריגול נגדי וביטחון.

לוחמה בטרור כוללת בלימת מתקפות טרור בדנמרק וביצוע מבצעים למניעת הפיכת דנמרק לבסיס מבצעים לפעולות טרור כנגד מדינות אחרות. יתר על כן, הארגון מנסה לאסוף ראיות כדי להבטיח שהטרוריסטים יועמדו לדין. דנמרק מחויבת לציית לאו"ם ולאיחוד האירופי בהחלטות הנוגעות להסגרת חשודים בטרור.

מלבד שלושה תחומים עיקריים אלה, הארגון מספק גם ייעוץ לחברות דניות כיצד להימנע ריגול והוא מעורב ישירות בניהול מבצעים למניעת ריגול תעשייתי אם ישנו חשד למעורבות של סוכנות ממשלתית זרה. ראש הארגון מתפקד כיועץ לביטחון לאומי של ממשלת דנמרק, רשויות ציבוריות, ענפים אחרים של המשטרה, יחד עם גופי ביטחון אחרים בדנמרק.

הארגון אחראי גם לאספקת שירותי אבטחה ושומרי ראש לבני משפחת המלוכה הדנית, פוליטיקאים ואנשים אחרים. בין האישים שאותם הארגון מאבטח הם: מרגרטה השנייה, מלכת דנמרק, פרדריק, נסיך דנמרק, ראש ממשלת דנמרק, הנריק, נסיך דנמרק, מארי, נסיכת דנמרק, יואכים, נסיך דנמרק.

מבנה
----

הגוף מהווה חלק מהמשטרה הדנית אבל מדווח ישירות לשר המשפטים. מטה הארגון ממוקם בקופנהגן ולו גם משרדים באורהוס ואודנסה. השירות משתף פעולה באופן הדוק עם המשטרה הדנית והיא מחזיקה בנציגים בכל תחנות המשטרה בדנמרק.

### מחלקת הביטחון

מחלקת הביטחון מספק תמיכה מבצעית ליחידות אחרות וכולל גם יחידת התערבות מיוחדת, גופי אבטחת אישיח ויחידת המשא ומתן. מחלקת הביטחון גם כוללת: מרכז לתיאום ביטחוני, שאחראי לתיאום בין כל גופי הביטחון בדנמרק.

פיקוח והשגחה
------------

כמה ארגונים בדנמרק מפקחים על השירות במטרה לוודא שהסוכנות אינה עושה שימוש לרעה בסמכויותיה.

* משרד המשפטים
* ועדת התקציב הפרלמנטית (Rigsrevisionen)
* ועדת ומברג
* ועדת הפיקוח הפרלמנטרית על סוכנויות המודיעין, מורכבת מחמישה חברים, מכל חמש המפלגות הגדולות.

מלבד אלה, הסוכנות נמצאת גם תחת פיקוח בתי המשפט של דנמרק (אשר צריכים לאשר צעדי חקירה, כגון ציתות).

ביקורת ויחסי ציבור
------------------

בסוף שנות התשעים של המאה העשרים, הגוף היה נתון לביקורת ציבורית בשל היותו סגור בפני הציבור. בשל כך הארגון השיק אתר אינטרנט משלו ובו הארגון מפרסם דו"ח שנתי לציבור על פעילויות קיצוניות בדנמרק ורמת האיום לאומי.

בעקבות דו"ח על מחדל בהתנהלות הארגון במהלך אירועי הירי בקופנהגן בשנת 2015, ראש הארגון, ינס מדסן התפטר.

קישורים חיצוניים
----------------

* אתר האינטרנט הרשמי של שירות הביון והביטחון של דנמרק (באנגלית)
* שולי בינה, ‏שירותי המודיעין של ממלכת דנמרק, **מבט מל"מ** 90, נובמבר 2021, עמ' 51

הערות שוליים
------------

1. ↑  PET: Welcome to The Danish Security and Intelligence Service
2. ↑  PET: Arbejdsområder
3. ↑  PET: Kontraterrorisme
4. ↑  PET: Kontraspionage
5. ↑  Pet: Faq
6. ↑  PET: Sikkerhed
7. ↑  PET: Personbeskyttelse
8. ↑  PET: Organisation
9. ↑
10. ↑  PET: Publikationer mv
11. ↑  "Danish intelligence chief steps down after criticism". *AFP/Yahoo*. 6 במאי 2015. `{{cite web}}`:  (עזרה)
12. ↑
שלט האצולה האפיפיורי של הונוריוס הרביעי
**הונוריוס הרביעי** (בלטינית: **Honorius IV**;‏ סביב 1210 – 3 באפריל 1287) היה האפיפיור מ-20 במאי 1285 עד מותו.

ביוגרפיה
--------

### ראשית חייו

ג'אקומו סאבלי היה בנם של הסנטור הרומי לוקה סאוואלי וג'ובאנה אלדוברנדסקי, והיה קרובו של האפיפיור הונוריוס השלישי. הוא למד בפריז, ובשנת 1261 מונה על ידי האפיפיור אורבנוס הרביעי לקרדינל דיקון של סנטה מריה קוסמדן. בתפקידו זה הוא ניהל את משרדו של הקרדינל מסנטה מריה בקוסמדן, ובו בזמן מונה לסנאטור רומי לכל החיים.

### שלטונו

לאחר מותו של קודמו מרטינוס הרביעי, בחרה בו מועצת הקרדינלים לאפיפיור, רק לאחר ארבעה ימים של דיונים. הונוריוס הרביעי היה אז משותק כמעט בכל ידיו ורגליו כתוצאה משיגדון, וכאשר חגג על המזבח הגבוה, הוא היה מסוגל להרים את הרקיק רק על ידי מכשיר מכני.

בימי שלטונו הקצרים היה עליו לדאוג בעיקר לביטחון של מדינת האפיפיור והמצב בסיציליה. קודמו מרטינוס הרביעי נכשל לחלוטין במדיניותו. הונוריוס המשיך במדיניותו וחבר לבית אנז'ו, ואחד מצעדיו הראשונים היה הכרזת מלחמה צרפתית נגד ממלכת אראגון. שארל השני, מלך נאפולי, בנו של שארל הראשון, מלך נאפולי וסיציליה, נאלץ לוותר על טענותיו בסיציליה, ורק לאחר מכן שוחרר מכלאו על ידי חיימה השני, מלך אראגון. הונוריוס דחה מכל וכל את המשא-ומתן לשלום בין צרפת לאראגון, ואסר על שארל השני לוותר על סיציליה, דבר שעשה בשבי אראגון. פייטרו השלישי, מלך סיציליה, הוחרם על ידי האפיפיור. להונוריוס חסרה כל תחושה של ריאליזם פוליטי, כמו גם הרצון למצוא פתרון של שלום. עם רודולף פון הבסבורג הונוריוס קיים קשר ידידותי, אבל לא היה מסוגל לספק לו את ההכתרה הקיסרית, בשל התנגדותם של הנסיכים הבוחרים.

ב-3 באפריל 1287 מת הונוריוס ברומא, ובמקומו נבחר לאפיפיור ניקולאוס הרביעי.

הונוריוס הוציא כתב הגנה על ספרו של הרמב"ם, "מורה הנבוכים".[דרושה הבהרה]

קישורים חיצוניים
----------------

ויקישיתוף מדיה וקבצים בנושא **הונוריוס הרביעי** בוויקישיתוף
* הונוריוס הרביעי, באתר "Find a Grave" (באנגלית)
* הונוריוס הרביעי, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**מרטינוס הרביעי** | **אפיפיור(רשימת האפיפיורים)** | **הבא**:**ניקולאוס הרביעי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307229005171
* BIBSYS: 12070494
* BNE: XX5241062
* BnF: cb10731876p (data)
* CANTIC: a19355452
* GND: 100946305
* ISNI: 0000 0000 7244 7988
* LCCN: nb2007017853
* NLP: a0000003648691
* NTA: 212334115
* RERO: 02-A012378219
* SUDOC: 106916106
* ULAN: 500355732
* VcBA: 495/48458
* VIAF: 95191011
* WorldCat: lccn-nb2007017853

 |
האימפריה הצרפתית  מדינות בובה צרפתיות  שותפות למערכת הקונטיננטלית
**המערכת הקונטיננטלית** (בצרפתית: **Blocus continental**) היה אמברגו רחב היקף של נפוליאון הראשון, קיסר צרפת כנגד הממלכה המאוחדת מ-21 בנובמבר 1806 עד 11 באפריל 1814 במהלך המלחמות הנפוליאוניות. נפוליאון הוציא את צו ברלין ב-21 בנובמבר 1806 בתגובה למצור הימי על צרפת שממשלת בריטניה חוקקה ב-16 במאי 1806.  האמברגו הסתיים ב-11 באפריל 1814 לאחר התפטרותו הראשונה של נפוליאון.

חוץ מלהכניע את בריטניה המצור הכלכלי נועד גם לבסס הגמוניה כלכלית ומסחרית צרפתית באירופה.  בתוך צרפת, הטריטוריות החדשות שלה ומדינות הבובה שלה היה שוק כלכלי מאוחד (ללא מחסומים פנימיים או מכסים) בעוד העיוותים הכלכליים נשמרו בגבולות השטחים החדשים. 

צו ברלין אסר על יבוא סחורות בריטיות לכל המדינות החברות במערכת הקונטיננטלית. כל הקשרים עם בריטניה היו אמורים לנתק, אפילו הדואר. עם זאת הייתה הברחה רבה שהפכה את המערכת הקונטיננטלית לנשק לא יעיל במלחמה כלכלית.  נגרם נזק מסוים לכלכלה הבריטית, במיוחד בשנים 1808 ו-1812 אך השליטה הבריטית בים גרמה לסחר חלופי עם צפון ודרום אמריקה. כמו כן גם הברחה בקנה מידה גדול, במיוחד ממלטה שהייתה בשליטה בריטית, עזרה לבריטים למכור את הסחורה שלהם לדרום איטליה.

אובדן בריטניה כשותפת מסחר פגע גם בכלכלות צרפת ובעלות בריתה.  ממשלות זועמות התעלמו מהמערכת הקונטיננטלית מה שהוביל להיחלשות הקואליציה של נפוליאון. כשנפוליאון הבין שסחר רב עובר דרך ספרד ורוסיה, הוא פלש לשתי המדינות הללו. כוחותיו סבלו בספרד במהלך מלחמת חצי האי בעוד במקביל הפלישה לרוסיה הסתיימה בכישלון ובנפילת נפוליאון.

קישורים חיצוניים
----------------

* המערכת הקונטיננטלית, באתר אנציקלופדיה בריטניקה (באנגלית)
* "Documents upon the Continental System", from napoleon-series.org

הערות שוליים
------------

1. ↑  Encyclopedia of the War of 1812 2004, p. 48.
2. ↑  Blockade and Economic Warfare 2022, p. 117-141.
3. ↑  Napoleonic Wars and Economic Imperialism 2022.
4. ↑  The Transformation of European Politics 1763–1858 1999, p. 10-305.
5. ↑  Napoleon and the Transformation of Europe 2003, p. 29-33.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557833705171
* BnF: cb119431898 (data)
* HDS: 013928
* LCCN: sh85031555

 |